Ontluikende talent hier aangewakker - Education - Windhoek Express
Sunday, December 15th, 2019 00:38:36
Skryfskool lok leerders van regoor die land.
Altesame 160 leeringe van Windhoek, Gobabis, Otjiwarongo en Swakopmund het aan die 2019 Bank Windhoek Skryskool deelgeneem.
Altesame 160 leerlinge het in Junie aan die Bank Windhoek Skryfskool deelgeneem wat in samewerking met die ATKV Windhoek-tak aangebied is.
Die skryfskool wat deur prof. Hans du Plessis van Noordwes Universiteit (NWU) aangebied is, het jong Namibiërs die geleentheid gegee om hul talent in die Afrikaanse skryfkuns te ontwikkel en bevorder.
Die kursus word ook as 'n Kanselierkurses van NWU beskou en kursusgangers se name word nou by die Departement van Taal by NWU aangeteken en dopgehou, indien van hulle eendag boeke sou publiseer.
"Die ATKV Windhoek-tak wil Bank Windhoek bedank vir ondersteuning as hoofborg van die Skryfskool," het Leonie van Rensburg van die ATKV Windhoek-tak gesê. "Die bank se ondersteuning het dit moontlik gemaak dat agt skryfskole aangebied kon word vir leerlinge in Windhoek, ­Gobabis, Otjiwarongo en Swakopmund."
"Dit is vir Bank Windhoek 'n voorreg om die Skryfskool te ondersteun en ontluikende talent te koester en aan te wakker," het Bank Windhoek se skakelbeampte, André le Roux, gesê. "Dit is die bank se hoop dat alle kursusgangers hul nuwe kennis sal toepas en sodoende 'n positiewe bydrae tot hul studies sal maak."